**สำเนาคู่ฉบับ**

**ด่วนมาก**

ที่ มท ๐๘๑๖.๕/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

สิงหาคม ๒๕๖7

เรื่อง การประชุมเชิงปฏิบัติการโครงการวัด ประชา รัฐ สร้างสุข ประจำปีงบประมาณ พ.ศ. 2567

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. สำเนาหนังสือสำนักงานโครงการวัด ประชา รัฐ สร้างสุข

ที่ กบก.วสส.2567/ว.17 ลงวันที่ 16 สิงหาคม 2567 จำนวน 1 ฉบับ

2. ระเบียบมหาเถรสมาคมว่าด้วยการดำเนินงานโครงการวัด ประชา รัฐ สร้างสุข

พ.ศ. 2566 จำนวน 1 ชุด

3. แผนยุทธศาสตร์และแนวปฏิบัติโครงการวัด ประชา รัฐ สร้างสุข

(พ.ศ. 2566 - 2570) จำนวน 1 ชุด

ด้วยกรมส่งเสริมการปกครองท้องถิ่นได้รับแจ้งจากสำนักงานโครงการวัด ประชา รัฐ สร้างสุข ว่า   
ได้กำหนดจัดประชุมเชิงปฏิบัติการโครงการวัด ประชา รัฐ สร้างสุข ประจำปีงบประมาณ พ.ศ. 2567 ในวันพุธที่ 28 สิงหาคม 2567 เวลา 09.00 - 16.00 น. ณ วัดเขียนเขต พระอารามหลวง ตำบลบึงยี่โถ อำเภอธัญบุรี จังหวัดปทุมธานี เพื่อถวายองค์ความรู้ในการดำเนินงานโครงการวัด ประชา รัฐ สร้างสุข แก่วัดที่เข้าร่วมโครงการ ตลอดจนภาคีเครือข่ายความร่วมมือทุกภาคส่วนในระดับพื้นที่ ในการนี้ จึงขอความร่วมมือจังหวัดดำเนินการ ดังนี้

1. มอบหมายท้องถิ่นจังหวัดหรือผู้แทน เข้าร่วมประชุมเชิงปฏิบัติการฯ ผ่านสื่ออิเล็กทรอนิกส์โปรแกรม Zoom Cloud Meeting

2. ประชาสัมพันธ์ให้องค์กรปกครองส่วนท้องถิ่นทุกแห่ง (ที่มีศาสนสถานตั้งอยู่ในพื้นที่) พร้อมด้วยภาคีเครือข่าย 7 ภาคี ภายใต้บันทึกข้อตกลงความร่วมมือ (MOU) ของแต่ละองค์กรปกครองส่วนท้องถิ่น   
ร่วมรับชมการถ่ายทอดการประชุมเชิงปฏิบัติการฯ ผ่านทาง Page Facebook : โครงการวัด ประชา รัฐ สร้างสุข ฝ่ายสาธารณูปการ ของมหาเถรสมาคม ทั้งนี้ ผู้เข้าร่วมประชุมสามารถลงทะเบียนและกรอกแบบประเมินผลการประชุมเชิงปฏิบัติการฯ (ผ่านระบบออนไลน์) ก่อนเสร็จสิ้นการประชุม เพื่อขอรับเกียรติบัตรการเข้าร่วม  
ประชุมเชิงปฏิบัติการฯ ในรูปแบบออนไลน์ได้

ทั้งนี้ รายละเอียดปรากฏตามสิ่งที่ส่งมาด้วย โดยสามารถดาวน์โหลดได้ที่ https://citly.me/zCnkE หรือสแกน QR Code ท้ายหนังสือฉบับนี้

จึงเรียนมาเพื่อโปรดพิจารณา

ขอแสดงความนับถือ

(นายขจร ศรีชวโนทัย)

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น

โทร. 0 2241 9000 ต่อ 5337

ไปรษณีย์อิเล็กทรอนิกส์ saraban@dla.go.th

ผู้ประสานงาน ว่าที่ร้อยตรี ไอยศูรย์ บุญมงคลโชค โทร. 08 9925 2876